Магдаліна Іванаўна - дачка знакамітага беларускага этнографа і археолага Івана Завішы, які напрыканцы XIX стагоддзя быў у ліку найбуйнейшых землеўласнікаў Мінскай губерні. У сваіх успамінах пра дзяцінства Магдаліна звяртае ўвагу на тое, што ў ейнай сямі вельмі паважліва ставіліся да сялян, імкнуліся не абцяжарваць іх, а ў цяжкую хвіліну і дапамагчы. Якія б тэндэнцыі ні былі пашыраны ў Расійскай імперыі, Завішы заўсёды мелі выразнае ўяўленне пра свой радавод. Невыпадкова ў іхняй сямі захоўваўся адзін з найлепшых сямейных архіваў, з якога відаць не толькі беларускае паходжанне роду, але і ўклад продкаў у скарбонку дзяржаўнага развіцця Вялікага Княства Літоўскага. Беларускасць Магдаліны, якую яе сучаснікі адзначалі як эксцэнтрызм натуры, блазанства, моднае на той час, была яе існасцю.